Document ID: 32007R1214

REGULAMENTUL (CE) NR. 1214/2007 AL COMISIEI
din20 septembrie 2007
de modificare a anexei I la Regulamentul (CEE) nr. 2658/87 al Consiliului privind Nomenclatura tarifară şi statistică şi Tariful Vamal Comun
COMISIA COMUNITĂŢILOR EUROPENE,
având în vedere Tratatul de instituire a Comunităţii Europene,
având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară şi statistică şi Tariful Vamal Comun (1), în special articolele 9 şi 12,
întrucât:
(1)
Regulamentul (CEE) nr. 2658/87 a stabilit o nomenclatură a mărfurilor, denumită în continuare „Nomenclatură Combinată”, care respectă, în acelaşi timp, atât cerinţele Tarifului Vamal Comun, cât şi statisticile de comerţ exterior ale Comunităţii, precum şi alte politici comunitare referitoare la importul şi exportul de mărfuri.
(2)
Din motive de simplificare legislativă, este necesar să se actualizeze Nomenclatura Combinată şi să se adapteze structura acesteia.
(3)
Este necesar să se aducă modificări Nomenclaturii Combinate pentru a ţine seama de: schimbările cerinţelor referitoare la statistici şi politica comercială, schimbări survenite pentru a respecta angajamentele internaţionale, progresele tehnologice şi comerciale, precum şi din nevoia de a armoniza sau clarifica textele.
(4)
În conformitate cu articolul 12 din Regulamentul (CEE) nr. 2658/87, anexa I la acest regulament trebuie înlocuită, începând cu 1 ianuarie 2008, cu o versiune completă a Nomenclaturii Combinate, împreună cu ratele autonome şi convenţionale ale taxelor vamale, rezultate ca urmare a măsurilor adoptate de Consiliu sau de Comisie.
(5)
Măsurile prevăzute de prezentul regulament sunt conforme cu avizul Comitetului Codului Vamal,
ADOPTĂ PREZENTUL REGULAMENT:
Articolul 1
Anexa I la Regulamentul (CEE) nr. 2658/87 se înlocuieşte cu textul anexei la prezentul regulament.
Articolul 2
Prezentul regulament întră în vigoare la 1 ianuarie 2008.
Prezentul regulament este obligatoriu în toate elementele sale şi se aplică direct în toate statele membre.
Adoptat la Bruxelles, 20 septembrie 2007.

Labels: 3